མི་ཆོས་སྙིད་གི་ཐིག་ལེ་ཞེས་བྱ་བ་བཞུགས་སོ། །
བླ་མ་བཀའ་དྲིན་ཅན་ལ་ཕྱག་འཚལ་ལོ། །
ལུས་ཀྱི་སྤྱོད་པ་ཞི་དུལ་འཇམ་པོའི་སྒོས། །
ཀུན་ལ་འཛུམ་དང་གུས་པའི་ཉམས་བཟུང་ནས། །
དཀའ་ངལ་མེད་པར་ཕྱག་དང་སྐོར་བ་ཡིས། །
ཆུ་བུར་ལྟ་བུའི་ལུས་ལ་སྙིང་བོ་ལོངས། །
ངག་གི་སྤྱོད་པ་རྫུན་དང་ཚིག་རྩུབ་དང་། །
ནམ་ཡང་མི་འདྲེས་མཐུན་པའི་གཏམ་ཁོ་ནས། །
སྐྱོ་ངལ་མེད་པར་བཤད་དང་རྩོམ་པ་ཡིས། །
སྟོན་འབྲུག་ལྟ་བུའི་ངག་ལ་སྙིང་བོ་ལོངས། །
སེམས་ཀྱི་སྤྱོད་པ་དགྲ་གཉེན་མེད་པ་རུ། །
བྱམས་བརྩེ་གཅིག་ཏུ་ཕན་པའི་སེམས་བཟུང་ནས། །
རེ་དོགས་མེད་པར་ཐབས་ཤེས་ཉམས་ལེན་གྱིས། །
སྒྱུ་མ་ལྟ་བུའི་སེམས་ལ་སྙིང་བོ་ལོངས། །
ལོངས་སྤྱོད་ནམ་མཁའ་མཛོད་ལ་མངའ་བརྙེས་ཀྱང་། །
ཐམས་ཅད་བསྟན་དང་འགྲོ་བའི་ཕྱོགས་སུ་ཐོངས། །
ཞེན་ཆགས་མེད་པར་རང་ལ་ཆོག་ཤེས་ཀྱིས། །
ཆུ་ཤིང་ལྟ་བུའི་ནོར་ལ་སྙིང་བོ་ལོངས། །
8
ི

བསླབ་བྱ་སྣ་ཚོགས་ཀྱི་སྐོར།
དུས་གསུམ་བསགས་དང་བསག་འགྱུར་དགེ་ཚོགས་ཀྱང་། །
རླབས་ཆེན་སྨོན་ལམ་རྒྱ་མཚོས་ཁ་བསྒྱུར་ལ། །
ཕོངས་པ་མེད་པར་གཞན་དོན་ཁོ་ན་ཡི། །
ས་བོན་ལྟ་བུའི་དགེ་ལ་སྙིང་བོ་ལོངས། །
མདོར་ན་བྱ་བ་གང་ལ་ཞུགས་ན་ཡང་། །
བརྩོན་དང་ཤེས་རབ་ཟུང་དུ་འབྲེལ་བའི་སྒོས། །
ཚབ་ཚུབ་མེད་པར་བསྟན་པའི་ཞབས་འདེགས་ཀྱིས། །
ལན་གཅིག་ཐོབ་པའི་རྟེན་ལ་སྙིང་བོ་ལོངས། །
སྙིང་བོ་ལེན་ཚུལ་སྙིང་གི་ཐིག་ལེ་འདི།
།
སྟེང་བོའི་དོན་རྣམས་ཉིང་ཁུར་བསྡུས་པས་ན། །
སྙིང་མེད་བདག་འདྲའི་སྙིང་ལ་ཕན་སྲིད་པས། །
སྙིང་སྟོབས་བསྐྱེད་ལ་སྙིང་གི་ཐིག་ལེར་ཟུངས། །
ཞེས་པ་འདི་ཡང་༧ཤཱཀྱའི་དགེ་སྦྱོང་གུང་ཐང་བ་བསྟན་པའི་དབང་ཕྱུག་ནས་སྤྱི་ལོ་༡༩༥ ༨ ལོའི་ཟླ་༧
ཚེས་ལ་ངལ་རྩོལ་བསྒྱུར་བཀོད་ཁང་དུ་སྦྱར་བ་དགེའོ། །
9

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་བཀའ་རྩོམ།